Here is a page extracted from Wikipedia that may contain CSS, HTML, and a lot of unformatted text.

Title: Friedrich Wilhelm Bessel
Content: Friedrich Wilhelm Bessel, naixito de Minden (Reino de Prusia, hue Renania d'o Norte-Westfalia, Alemanya) o 22 de chulio de 1784 y muerto en Königsberg (Reino de Prusia, hue Rusia) o 17 de marzo de 1846, estió un astronomo y matematico alemán, que estió o primer astronomo en fer una mesura precisa d'a distancia entre a Tierra y una estrela.

Friedrich Wilhelm Bessel estudeó con Heinrich Olbers, qui lo vincló a la Universidat de Göttingen. Bessel estió o supervisor d'a construcción de l'observatorio de Königsberg, d'o cual estió o director dende 1813 dica a suya muerte. Besset estió o creyador d'o sistema unificato de calculo d'a posición d'as estrelas, o mesmo que s'emplega encara hue. Dende 1821 dica 1833, determinó con precisión as posicions d'as estrelas dica la magnitud aparent 9, plegando asinas ta 50.000 estrelas repertoriatas seguntes iste metodo.

Como fació tamién François Arago, Bessel miraba con as suyas lecturas populars de fer a Ciencia accesible ta toz. Autor de mas de 350 articlos, publicó as suyas Observacions astronomicas (Astronomische Untersuchungen) en 1842.

Vinclos externos 

Astronomos d'Alemanya
Matematicos d'Alemanya
Miembros d'a Royal Society
Naixius de Renania d'o Norte-Westfalia
1784 (naixencias)
1846 (muertes)